****

Europska unija

Fond solidarnosti Europske unije

Prilog 9.Prijedlog okvirnog sporazuma

HRVATSKA AKADEMIJA ZNANOSTI I UMJETNOSTI

Trg Nikole Šubića Zrinskog 11

HR – 10 000 Zagreb

(Naručitelj )

i

(Izvođač radova)

**PRIJEDLOG OKVIRNOG SPORAZUMA**

broj 10-231-30/ - 2022 za nabavu izvedbe radova

prema projektnoj dokumentaciji obnove zgrade Vile Ehrilch-Marić,

referentni broj projekta: 74-0013-21

Temeljem provedenog postupak jednostavne nabave, e-dostava s javnom objavom poziva sukladno Pravilniku o provedbi postupaka nabave roba, usluga i radova za postupke obnove (NN 126/2021 i 19/2022, dalje u tekstu: **Pravilnik**), broj objave u Elektroničkom oglasniku javne nabave Republike Hrvatske: , evidencijski broj nabave NMV 11-2022, za nabavu izvedbe radova prema projektnoj dokumentaciji obnove Nabava izvedbe zgrade Vile Ehrilch-Marić, referentni broj projekta: 74-0013-21 te donesene Odluke o odabiru najpovoljnije ponude broj 10-231-30/ -2022 od listopada 2022.

**HRVATSKA AKADEMIJA ZNANOSTI I UMJETNOSTI**, Zagreb, Trg Nikole Šubića Zrinskog 11, MB 3205207, OIB 61989185242 koju zastupa glavni tajnik akademik Dario Vretenar (u daljnjem tekstu: **Naručitelj**), s jedne strane

i

**d.o.o.,** OIB:, koje zastupa (u daljnjem tekstu: **Izvođač radova ili Izvođač**), s druge strane

(Naručitelj i Izvođač radova odnosno Izvođač u daljnjem tekstu zajedno: **Ugovorne strane)**

zaključili su dana listopada 2022. godine sljedeći

**O K V I R N I S P O R A Z U M**

**broj: 10-231-14/10-2022 za nabavu izvedbe radova prema projektnoj dokumentaciji obnove zgrade Vile Ehrilch-Marić, referentni broj projekta: 74-0013-21**

**I. UVOD**

**Članak 1.**

Na temelju provedenog postupka jednostavne nabave sukladno Pravilniku, s namjerom sklapanja okvirnog sporazuma s jednim gospodarskim subjektom na razdoblje od 4 (četiri) godine i to za 2022., 2023., 2024. i 2025. godinu, za nabavu izvedbe radova prema projektnoj dokumentaciji obnove zgrade Vile Ehrilch-Marić, referentni broj projekta: 74-0013-21, Odlukom o odabiru najpovoljnije ponude broj 10-231-30/ -2022 od. listopada 2022. odabrana je ponuda Izvođača broj: od . listopada2022. godine. (dalje u tekstu: **Ponuda**), sukladno uvjetima i zahtjevima iz Poziva na dostavu ponuda Naručitelja.

**II. PREDMET OKVIRNOG SPORAZUMA**

**Članak 2.**

Predmet ovog Okvirnog sporazuma je utvrđivanje uvjeta za sklapanje ugovora o javnoj nabavi za nabavu izvedbe radova prema projektnoj dokumentaciji obnove zgrade Vile Ehrilch-Marić, a prema uvjetima definiranim u Pozivu na dostavu ponuda, projektno-tehničkoj dokumentaciji i Troškovniku zajedno sa tehničkim specifikacijama.

U slučaju bilo kakve eventualne proturječnosti između odredaba ovog Okvirnog sporazuma i projektno-tehničke dokumentacije odnosno tehničkih specifikacija, vrijede odredbe ovog Okvirnog sporazuma.

**Članak 3.**

Izvođač potpisom ovog Okvirnog sporazuma jamči da je upoznat sa svim specifičnostima lokacije te načinom i tehnologijom izvođenja radova te da je upoznat s projektno-tehničkom dokumentacijom u cijelosti.

Izvođač također potvrđuje da su mu poznati svi uvjeti za izvođenje radova, da je proučio projektno-tehničku dokumentaciju, lokalne prilike, lokaciju i okolinu građevine, pristup prometnicama i pristup lokaciji izvođenja radova, da se upoznao sa svim uvjetima rada i transporta koji mogu utjecati na izvođenje ponuđenih radova i pripadajućim komunikacijama, načinom i mjestima priključaka na postojeći komunalnu infrastrukturu te da mu je poznata namjera, tehnička složenost i tehnologija izvođenja radova koji su predmet ovog Okvirnog sporazuma.

Izvođač se potpisom ovog Okvirnog sporazuma odriče prava na moguće prigovore s osnova nepoznavanja uvjeta i načina izvođenja radova.

**III. SKLAPANJE UGOVORA O JAVNOJ NABAVI RADOVA**

**Članak 4.**

Naručitelj namjerava s Izvođačem sklopiti 3 (tri) pojedinačna Ugovora o javnoj nabavi radova (Ugovora o građenju) za svaki dio građenja (DIO I, DIO II te DIO III) na temelju uvjeta iz ovog Okvirnog sporazuma, Poziva na dostavu ponuda i dostavljene Ponude, za 3 (tri) cjeline izvođenja radova kako slijedi:

1. Ugovor o građenju za dio projekta obnove koji se odnosi na konstrukcijsku obnovu (DIO I) za radove u vrijednosti od kuna bez PDV-*a*, koji radovi će se financirati iz Fonda solidarnosti Europske unije;

2. Ugovor o građenju za dio projekta obnove koji se odnosi na energetsku obnovu (DIO II) za radove u vrijednosti od kuna bez PDV-a*,* koji radovi će se financirati iz drugih izvora financiranja;

3. Ugovor o građenju za dio projekta obnove koji se odnosi na ostatak cjelovite obnove (DIO III) za radove u vrijednosti od kuna bez PDV-*a,* koji radovi će se financirati iz drugih izvora financiranja.

Naručitelj zadržava pravo izmijeniti predviđenu dinamiku sukladno mogućnostima financiranja za vrijeme trajanja Okvirnog sporazuma.

Ovaj Okvirni sporazum obvezuje na sklapanje pojedinačnih ugovora o javnoj nabavi,. Sklapanje pojedinačnih ugovora o javnoj nabavi ovisit će o dinamici osiguranja financijskih sredstava od strane Naručitelja.

**IV. UVJETI PROVEDBE OKVIRNOG SPORAZUMA**

**Članak 5.**

Izvođač se obvezuje radove izvršiti prema uvjetima iz Poziva na dostavu ponuda, u skladu s projektno-tehničkom dokumentacijom te uvjetima iz Troškovnika radova s tehničkim specifikacijam , kvalitetno, stručno i savjesno sukladno zakonskim normama, tehničkim propisima, standardima i pravilima struke.

Ukoliko se utvrdi da su neke izmjene tijekom izvođenja radova potrebne ili su korisne, Izvođač ih može izvršiti samo uz prethodnu pisanu suglasnost Naručitelja, projektanta i nadzornog inženjera.

Naručitelj će odabranog Izvođača uvesti u posao najkasnije u roku od 15 (petnaest) dana od dana zaključenja prvog ugovora o građenju. Pod uvođenjem Izvođača u posao razumijeva se ispunjenje onih obveza Naručitelja bez čijeg prethodnog ispunjenja započinjanje radova nije moguće ili pravno dopušteno. Uvođenje u posao Izvođača obuhvaća osobito: pristup i predaju gradilišta, predaju izvođaču tehničke dokumentacije za izvođenje radova u potrebnom broju primjerka, predaju zakonom propisanih dozvola za izvođenje radova. Naručitelj će odrediti točan datum uvođenja u posao i o tome pisanim putem obavijestiti Izvođača najkasnije 3 (tri) dana prije uvođenja u posao.

Uvođenjem u posao otvara se građevinski dnevnik. Odabrani Izvođač je dužan za vrijeme izvođenja radova voditi građevinsku knjigu i građevinski dnevnik kao elektronički zapis u programu eGrađevinski dnevnik sukladno Pravilniku o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/2021).

Odabrani Izvođač je dužan u roku od 8 (osam) dana od dana uvođenja u posao dostaviti Naručitelju terminski i financijski plan izvođenja radova, te plan organizacije gradilišta.

Izvođač je suglasan i u obvezi prilagoditi izvršenje svih svojih obveza stvarnim rokovima početka i završetka realizacije projekta. Točni datumi početka i završetka izvođenja radova će se definirati pojedinačnim Ugovorima o javnoj nabavi radova.

Planirani rokovi izvođenja radova i završetka radova su kako slijedi su:

1. DIO I: dio projekta obnove koji se odnosi na konstrukcijsku obnovu – do 15. ožujka 2023. godine

2. DIO II: dio projekta obnove koji se odnosi na energetsku obnovu – predviđeno sklapanje ugovora u rujnu 2023. godine, s rokom izvršenja do rujna 2024. godine

3. DIO III: dio projekta obnove koji se odnosi na ostatak cjelovite obnove – predviđeno sklapanje ugovora u listopadu 2024. godine, s rokom izvršenja do svibnja 2026. godine

Rokovi izvođenja radova i završetka ugovora precizirat će se nakon završenog postupka javne nabave pojedinačnim ugovorima o javnoj nabavi radova (ugovorima o građenju).

Radovi se smatraju završenim kada su izvedene sve ugovornim troškovnikom propisane stavke, a što upisom u građevinski dnevnik potvrđuje nadzorni inženjer.

Izvršitelj je dužan odmah po završetku radova koji su predmet svakog pojedinog ugovora o javnoj nabavi radova (ugovora o građenja) izvijestiti Naručitelja, nakon čega se pristupa primopredaji o čemu se sastavlja zapisnik o primopredaji. Pod danom završetka ugovorenih radova podrazumijeva se primopredaja radova, a o čemu će strane sastaviti i potpisati zapisnik o primopredaji.

Prilikom primopredaje Izvođač je obavezan dostaviti svu potrebnu dokumentaciju za dokazivanje kvalitete izvedenih radova, uputa za održavanje zgrade i svih ostalih dokumenata predviđenih važećim odredbama Zakona o gradnji (NN 153/13, 20/17, 39/19 i 125/19, dalje u tekstu: **Zakon o gradnji**).

**Članak 6.**

U slučaju da tijekom izvršenja ugovora o javnoj nabavi radova (ugovora o građenju) dođe do potrebe za izmjenom ili povećanjem ugovora (dodatni radovi), Naručitelj zadržava pravo izmijeniti ugovor/e tijekom njihovih trajanja bez provođenja novog postupka javne nabave sukladno članku 11. Pravilnika.

Za stavke radova koje su navedene u troškovniku, primijeniti će se jedinične cijene iz ponudbenog troškovnika, a za stavke koje nisu navedene u ponudbenom troškovniku, primijeniti će se realne tržišne cijene potvrđene od strane nadzornog inženjera i Naručitelja, uz detaljnu analizu cijene stavke, prethodno izrađenu od strane Izvođača u kojoj moraju biti razvidne stavke troškovnika materijala te utroška gradnje.

Izmijenjeni ili povećani radovi regulirat će se dodatkom ugovora uz prethodno pribavljenu suglasnost nadzornog inženjera i ovlaštenog predstavnika Naručitelja.

**V. CIJENE I PLAĆANJA**

**Članak 7.**

Sukladno Ponudi Izvođača iz članka 1. ovog Okvirnog sporazuma ukupna vrijednost radova za koje Naručitelj s Izvođačem planira sklopiti ugovore o javnoj nabavi radova (ugovore o građenju) je kuna bez PDV-a, odnosno kuna s PDV-om.

Jedinične cijene fiksne su i nepromjenjive te moraju odgovarati cijenama istaknutim u troškovniku Ponude iz članka 1. ovog Okvirnog sporazuma.

**Članak 8.**

Predujam je isključen, kao i traženje sredstava osiguranja plaćanja.

Obračun izvršenih radova obavljati će se putem privremenih mjesečnih i okončane situacije. Izvedeni radovi će se obračunavati na osnovi građevinske knjige ovjerene po Nadzornom inženjeru. Situaciju na gradilištu ovjerava Nadzorni inženjer u roku od 7 dana od dana primitka. Cijena izvedenih radova obračunavat će se prema stvarno izvedenim količinama radova evidentiranim u građevinskoj knjizi, ovjerenim od Nadzornog inženjera, i jediničnim cijenama iz Troškovnika za odnosnu vrstu rada. Privremene situacije se mogu ispostaviti, nakon izvođenja dijela radova, sukladno rokovima izvođenja, ali ne učestalije od jedanput mjesečno. Naručitelj je obvezan ovjerene situacije od strane nadzornog inženjera ovjeriti ili osporiti u roku od 15 dana od dana privitka. Naručitelj ima pravo prigovora na privremene ili okončanu situaciju ukoliko utvrdi nepravilnosti te pozvati izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima. Naručitelj će plaćanje neosporenog dijela situacije obaviti u roku od 60 (šezdeset) dana od dana ovjere situacije od strane Naručitelja sa svim potrebnim prilozima uz uvjet da je situacija zaprimljena. Okončana situacija ispostaviti će se nakon uspješno obavljene primopredaje i dostave jamstva za otklanjanje nedostataka u jamstvenom roku.

U zajednici gospodarskih subjekata svakom članu će se za usluge koje će pružiti, plaćati neposredno. Ako se dio ugovora o nabavi daje u podugovor, Naručitelj će dio ugovora koji je izvršen od strane podugovaratelja plaćati direktno podugovaratelju osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo, pod uvjetom da ugovaratelj dokaže da su obveze prema podugovaratelju za taj dio ugovora već podmirene. Odabrani ponuditelj tj. ugovaratelj mora svom računu priložiti račune svojih podugovaratelja koje je prethodno (ovjerio), kojim se dio ugovorne cijene za usluge ispunjene od strane podugovaratelja neposredno plaćaju na račun podugovaratelja. Ako članovi zajednice gospodarskih subjekata zahtijevaju plaćanje preko jednog člana, tada taj član ispostavlja e-račun u ime zajednice gospodarskih subjekata na način kako je navedeno. Odabrani ponuditelj tj. ugovaratelj ne smije bez suglasnosti Naručitelja, svoja potraživanja prema Naručitelju, po ugovoru, prenositi na treće osobe.

Izvođač je dužan dostaviti račun za obavljene radove na način kako je to propisano odredbama Zakona o elektroničkom izdavanju računa u javnoj nabavi (NN 94/2018). Osnovni elementi koje eRačun treba sadržavati propisani su člankom 5. navedenog Zakona. Izvođač je obvezan Naručitelju ispostavljati isključivo elektronički račun. Ukoliko Izvođač pošalje papirnati račun, Naručitelj ga neće moći zaprimiti, a Izvođač se neće moći naplatiti za izvedene radove.

**Članak 9.**

Privremene mjesečne i okončana situacija ispostavljaju se u minimalno 5 (pet) primjeraka.

Naručitelj će zaprimljenu privremenu/okončanu situaciju u roku od 15 (petnaest) dana ovjeriti ili tražiti njenu izmjenu i/ili dopunu. Izvođač je dužan izmjene/dopune izraditi i ovjeriti od strane nadzornog inženjera u roku od 5 (pet) dana.

Sve dostavljene primjedbe na privremenu situaciju, moraju se razriješiti prije dostavljanja slijedeće privremene situacije.

Ugovorene jedinične cijene iz ugovorenog troškovnika u sebi sadrže sve troškove rada, dobave i ugradnje osnovnog i pomoćnog materijala, pripremu i organizaciju gradilišta, transportne troškove, troškove zbrinjavanja građevinskog i drugog otpada te društvene obveze, dobit i sve druge izdatke izvođača za potpuno dovršenje radova sukladno projektno-tehničkoj dokumentaciji, dokumentima ponude i tehničkim propisima.

Konačna vrijednost radova utvrdit će se okončanim obračunom na osnovu stvarno izvršenih količina priznatih u građevinskoj knjizi i jediničnih cijena iz ugovornog troškovnika, kao i odredbi ovog Okvirnog sporazuma.

**VI. OBVEZE IZVOĐAČA**

**Članak 10.**

Izvođač se obvezuje u izvođenju radova pridržavati ugovorenih rokova, radove izvoditi u skladu s projektno-tehničkom dokumentacijom, tehničkim opisima i uvjetima iz ponudbeno-ugovornog troškovnika.

Pri izvođenju radova Izvođač je dužan uvažavati upute ovlaštenog predstavnika Naručitelja, projektanta, nadzornog inženjera i koordinatora zaštite na radu i pridržavati se dokumentacije i svih pisano priloženih eventualnih promjena, uredno voditi propisanu službenu dokumentaciju - eGrađevinski dnevnik i građevinsku knjigu, pribaviti potrebne ateste te dokaze o sukladnosti ugrađenog materijala i opreme, po izvršenim radovima ukloniti preostali materijal, sredstva za rad, te propisano zbrinuti građevinski otpad nastao tijekom građenja.

Izvođač je obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi (NN 120/2016, dalje u tekstu: **ZJN 2016**).

Izvođač je obvezan osigurati da u izvršenju Ugovora sudjeluju tehnički stručnjaci koje je nominirao u svojoj ponudi. Tijekom izvršenja Okvirnog sporazuma Izvođač može predložiti zamjenu nominiranih stručnjaka samo uz odobrenje Naručitelja. Naručitelj će prihvatiti zamjenu samo ako predloženi novi stručnjak ispunjava minimalne uvjete tražene u Pozivu na dostavu ponuda. Dokazi o ispunjavanju uvjeta za novog stručnjaka dostavljaju se uz zahtjev za zamjenu.

**Članak 11.**

Izvođač se obvezuje radove iz članka 1. ovog Ugovora izvršiti u skladu s terminskim planom izvođenja radova i uvjetima iz troškovnika radova, kvalitetno, stručno i savjesno sukladno zakonskim normama, tehničkim propisima, standardima i pravilima struke, uvažavajući mjere zaštite na radu i zaštite gradilišta.

Izvođač je dužan dobaviti i ugraditi kvalitetnu opremu i materijale koji odgovaraju propisanim standardima, a koji su predviđeni troškovnikom.

**Članak 12.**

Eventualna šteta koja bi bila prouzrokovana na objektu, prolaznicima ili imovini uslijed izvođenja ugovorenih radova, pada na teret Izvođača koji je dužan istu otkloniti. Izvođač odgovara za štetu koja nastane kao posljedica njegovih radnji i/ili propusta prilikom izvršavanja Ugovora.

**Članak 13.**

Izvođač nije ovlašten za vrijeme izvođenja radova vršiti izmjene projektno-tehničke dokumentacije. Ukoliko se utvrdi da su neke izmjene potrebne ili su korisne, može ih se izvršiti samo uz prethodnu pisanu suglasnost Naručitelja i projektanta.

Izvođač je dužan ovlaštenim osobama iz Ugovora o dodjeli bespovratnih sredstava dozvoliti pristup lokaciji, dokumentaciji i svim informacijama vezano uz predmet nabave.

**Članak 14.**

Izvođač se obvezuje da će prilikom izvođenja radova na objektu poduzeti sve mjere zaštite mjesta izvođenja radova, opreme i materijala, prolaznika, prometa i okoliša od šteta koje bi mogle nastati uslijed nestručnog obavljanja radova.

**Članak 15.**

Izvođač odgovara za nedostatke građevine koji se tiču ispunjavanja zakonom određenih bitnih (temeljnih) zahtjeva za građevinu ako se ti nedostaci pokažu za vrijeme od 10 (deset) godina od predaje i primitka radova, sukladno Zakonu o obveznim odnosima, ostalim važećim pozitivnim propisima i ovom Ugovoru.

**VII. JAMSTVO I UGOVORNA KAZNA**

**Članak 16.**

Za uredno ispunjenje obveza iz svakog pojedinog Ugovora o javnoj nabavi radova (Ugovora o građenju), Izvođač je dužan, roku od 10 (deset) dana od dana obostrano potpisanog pojedinog Ugovora o javnoj nabavi radova (Ugovora o građenju), Naručitelju dostaviti jamstvo za uredno ispunjenje obveza iz svakog pojedinog Ugovora o javnoj nabavi radova (Ugovora o građenju), u obliku bankarske garancije u iznosu od 10% ugovorenog iznosa tih radova bez PDV-a. Garancija banke mora biti bezuvjetna, neopoziva i naplativa na prvi pisani poziv. Naručitelj se obvezuje vratiti jamstvo za ozbiljnost ponude najkasnije u roku od 3 (tri) dana od dana dostave jamstva za uredno ispunjenje ugovora o javnoj nabavi radova (jamstvo za DIO I radova).

Period važenja svake od tih garancija banke mora biti do ugovorenog roka ispunjenja obveza iz pojedinog ugovora o građenju + 30 dana produljenog roka važenja (respiro).

Ukoliko Izvođač ne dostavi jamstvo za uredno ispunjenje Ugovora o javnoj nabavi radova (Ugovora o građenju) za DIO I radova u roku od 10 (dana) dana od dana potpisa Ugovora o javnoj nabavi radova (Ugovora o građenju), a prije isteka jamstva za ozbiljnost ponude, Naručitelj će raskinuti okvirni sporazum i naplatiti jamstvo za ozbiljnost ponude.

Naručitelj će jamstvo za uredno ispunjenje obveza iz svakog pojedinog ugovora o građenju naplatiti u slučaju neispunjenja ili neurednog ispunjenja obveza iz svakog od pojedinih ugovora o građenju. Naručitelj se obvezuje vratiti jamstvo za uredno ispunjenje obveza iz svakog pojedinog ugovora o građenju, najkasnije u roku od 3 (tri) dana od dana dostave jamstva za otklanjanje nedostataka u jamstvenom roku za svaki pojedini ugovor o građenju.

U slučaju sklapanja pojedinačnih ugovora o građenju sa zajednicom gospodarskih subjekata jamstvo za uredno ispunjenje obveza iz svakog pojedinog ugovora o građenju može dostaviti bilo koji član zajednice gospodarskih subjekata, dok ostali članovi zajednice gospodarskih subjekata moraju biti navedeni kao jamci platci, pod uvjetom da jamstvo za uredno ispunjenje ugovora, treba iznositi 10% (deset posto) od vrijednosti svakog pojedinog ugovora o građenju bez PDV-a.

**Članak 17.**

Jamstveni rok za kvalitetu izvedenih radova 24 mjeseca, računajući od dana uredno izvršene primopredaje radova i potpisa primopredajnog zapisnika, i to za svaku dio radova (DIO I, DIO II i DIO III). U odnosu na svaki Ugovor o građenju će se izdati zasebno jamstvo za otklanjanje nedostataka u jamstvenom roku.

Izvođač je dužan jamstvo za otklanjanje nedostataka u jamstvenom roku dostaviti Naručitelju u obliku bankarske garancije u iznosu od 10% ugovorenog iznosa iz pojedinog Ugovora o građenju bez PDV-a. Garancija banke mora biti bezuvjetna, neopoziva i naplativa na prvi pisani poziv.

Izvođač je obvezan u jamstvenom roku bez prava na posebnu naknadu izvršiti otklanjanje svih nedostataka na objektu koji su predmet pojedinog Ugovora o građenju. Ovo jamstvo Naručitelj će aktivirati u slučaju da odabrani ponuditelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Jamstvo za otklanjanje nedostataka odabrani ponuditelj dužan je dostaviti Naručitelju u roku od 10 (deset) dana od dana izvršene primopredaje radova, u odnosu na svaki dio radova (DIO I, DIO II i DIO III).

U slučaju sklapanja pojedinačnih ugovora o građenju sa zajednicom gospodarskih subjekata jamstvo za otklanjanje nedostataka u jamstvenom roku može dostaviti bilo koji član zajednice gospodarskih subjekata, dok ostali članovi zajednice gospodarskih subjekata moraju biti navedeni kao jamci platci, pod uvjetom da jamstvo za otklanjanje nedostataka u jamstvenom roku treba iznositi 10% (deset posto) od vrijednosti svakog pojedinog ugovora o građenju bez PDV-a.

Tijekom trajanja jamstvenog roka Izvođač je obvezan odmah, o svom trošku, pristupiti otklanjanju nedostataka, u slučaju potrebe hitnih otklanjanja najkasnije 24 sata od trenutka primanja obavijesti, u ostalim slučajevima u roku od 3 radna dana od trenutka primanja obavijesti, te iste otkloniti u primjerenom roku.

**Članak 18.**

U slučaju da Izvođač svojom krivnjom prekorači rok za izvršenje radova po pojedinom ugovoru o javnoj nabavi radova iz članka 4. ovog Okvirnog sporazuma, Naručitelj ima pravo od njega naplatiti ugovorenu kaznu koja se određuje na način da se za svaki dan prekoračenja ugovorenog roka, odnosno zakašnjenja obračuna iznos od 2 ‰ (dvapromila) do najviše 10 % (desetposto) ugovorene vrijednosti javne nabave radova bez PDV-a.

**Članak 19.**

Ugovorna kazna naplatit će se prijebojem s privremenom/okončanom situacijom.

Ugovorna kazna ne oslobađa odabranog Izvođača obveze da dovrši radove ili bilo koje druge obveze, zadatke ili odgovornosti koje ima prema Ugovoru o javnoj nabavi radova i Pozivu na dostavu ponuda.

**VIII. OVLAŠTENI PREDSTAVNICI ZA PRAĆENJE IZVRŠENJA UGOVORA**

**Članak 20.**

Ovlašteni predstavnici za praćenje izvršenja ugovora, koji će u ime ugovornih strana surađivati su, u ime Naručitelja , , kontakt tel:, te u ime Izvođača , kontakt tel:.

Izvođač se obvezuje poslove izvršenja konkretnih radova povjeriti osobama koje imaju odgovarajuće znanje i stručne sposobnosti za izvođenje radova koji im se povjeravaju.

Izvođač se obvezuje, sukladno članku 55. Zakona o gradnji imenovati inženjera gradilišta, a koji ispunjava uvjete iz Zakona o poslovima i djelatnostima prostornog uređenja i gradnje (NN 78/15, 118/18 i 110/19).

Angažirani inženjer gradilišta Izvođača mora biti na gradilištu sve vrijeme izvođenja radova za koje je odgovoran.

Naručitelj će na gradilištu osigurati stalni nadzor nad izvođenjem radova i imenovati jednu ili više odgovornih osoba za obavljanje nadzora (nadzorni inženjer).

Ovlašteni predstavnik Naručitelja ovlašten je neprestano nadzirati tijek i dinamiku izvođenja radova te stavljati primjedbe i davati upute, a ima pravo narediti obustavljanje daljnjeg tijeka izvođenja radova i tražiti popravak pojedinih dijelova, ako se radovi izvode protivno pravilima struke, tehničkim propisima ili standardima.

Koordinator zaštite na radu ima pravo pristupa na gradilište radi obavljanja kontrola sukladno Pravilniku o zaštiti na radu na privremenim gradilištima (NN 48/2018).

**IX. PODUGOVARATELJI ( Primjenjivo u slučaju podugovaranja)**

**Članak 21.**

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio).

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

3. dostaviti elektroničku europsku jedinstvenu dokumentaciju o nabavi za podugovaratelja (e-ESPD).

Javni naručitelj će sukladno članku 223. ZJN neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

U slučaju promjene podugovaratelja, preuzimanja izvršenja dijela ugovora o javnoj nabavi koji je prethodno dan u podugovor, uvođenje jednog ili više novih podugovaratelja primjenjuju se odredbe članka 224. i 225. ZJN i to:

Ugovaratelj može tijekom izvršenja ugovora o javnoj nabavi od javnog naručitelja zahtijevati:

1. promjenu podugovaratelja za onaj dio ugovora o javnoj nabavi koji je prethodno dao u podugovor,

2. uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije.

3. preuzimanje izvršenja dijela ugovora o javnoj nabavi koji je prethodno dao u podugovor.

**X. RASKID OKVIRNOG SPORAZUMA**

**Članak 22.**

Naručitelj može raskinuti ovaj Okvirni sporazum u slučaju ako:

- ukoliko Izvođač odbije potpisati usuglašeni tekst ugovora koje je u skladu s Pozivom na dostavu ponuda, ponudom ponuditelja i okvirnim sporazumom;

- Sukladno uvjetima propisanim Zakonom o obveznim odnosima (čl. 362.)

Raskid ugovora o javnoj nabavi radova ili ovog Okvirnog sporazuma uzrokovan krivnjom Izvođača smatrat će se teškim profesionalnim propustom u smislu odredbi ZJN 2016.

**XI. ZAVRŠNE ODREDBE**

**Članak 23.**

Za sva pitanja koja nisu regulirana ovim Okvirnim sporazumom, a imaju utjecaj na provedbu ugovora o javnoj nabavi, primjenjivat će se odgovarajuće odredbe Zakona o gradnji, Zakona o građevnim proizvodima (NN 76/13, 30/14, 130/17, 39/19, 118/20), Zakona poslovima i djelatnostima prostornog uređenja i gradnje, Zakona o obveznim odnosima, Zakona o javnoj nabavi, Zakona o zaštiti na radu te ostalih pozitivnih propisa koji reguliraju materiju građenja.

Na izvršenje ovoga Ugovora neće se primjenjivati trgovački običaji (uzance).

**Članak 24.**

Sve sporove koji eventualno nastanu po ovom Okvirnom sporazumu, Ugovorne strane će prvenstveno riješiti mirnim putem, a ukoliko sporazumno rješenje nije moguće postići, spor će se riješiti pred stvarno nadležnim sudom u Zagrebu.

**Članak 25.**

Ovaj Okvirni sporazum stupa na snagu danom kad ga potpišu Ugovorne strane. Izmjene i dopune ovog Ugovora i njegovih dodataka važeće su samo ako su sačinjene u pisanom obliku, te potpisane i ovjerene od obiju strana.

**Članak 26.**

Ovaj Ugovor sastavljen je u pet (5) istovjetnih primjeraka, od kojih Naručitelj zadržava tri (3) primjerka, a Izvođač dva (2) primjerka.

**ZA IZVOĐAČA: ZA NARUČITELJA:**

Glavni tajnik

akademik Dario Vretenar

Datum potpisivanja \_\_\_\_\_\_\_\_\_\_ Datum potpisivanja \_\_\_\_\_\_\_\_\_\_\_\_\_

**Prilog 1. Okvirnog sporazuma broj: 10-231-14/10-2022 za nabavu izvedbe radova prema projektnoj dokumentaciji obnove Palače Priester HAZU, referentni broj projekta: 74-0032-21**

- Uvez ponude s prilozima